GLOBĀLĀ IZGLĪTĪBA VALMIERAS 5.VIDUSSKOLĀ

Februāris ir laiks, kad Valmieras 5.vidusskolā notiek projektu nedēļa. Šajā mācību gadā skolas projektu nedēļas tēma “ Globālā izglītība”. Šajās dienās skolēni devās ārpus mācību iestādes, tikās ar dažādu jomu ekspertiem, padziļināti iepazinās ar jautājumiem, kuriem skolas ikdienā nesanāk pietiekami laika. Tas viss pietuvina mācību procesu reālajai dzīvei. Četras dienas aktīvs darbs grupās, pāros, klasē, kur kopīgi darbojoties , iepazinās ar tēmām par dažādību un vērtībām. Sākumskolas skolēni izdzīvoja rotaļlietu stāstu. Iepazinās ar savu vecāku, vecvecāku bērnības rotaļlietām, spēlēm. Šos savus stāstus salīdzināja ar pasaules bērnu rotaļlietu stāstiem. Mazā šovā tika iepazīti un atminēti citu tautību pārstāvji, citu tautu kultūra. 4.klases skolēni veidoja animācijas filmiņu par savstarpējo sapratni – draudzību.

Pamatskolas klašu skolēni strādāja pie tēmas stereotipi, pārtikas drošība, kur skolotāji rosināja domāt kādus pozitīvus stereotipus viņi vēlētos veidot par savu skolu, pilsētu, valsti, kā arī plānot kādā veidā to izdarīt.

Vecāko klašu skolēni strādāja pie tēmām mediju loma un mediju pratība, kā arī par konfliktiem un cilvēkdrošību. Šie bija tikai daži jautājumi, kā vērst uzmanību uz konkrētu globālās izglītības tēmu.

Nedēļas laikā 3.,5., 6. klases skolēni iepazina dabaszinību jomu.

Noslēdzoties projekta nedēļai, katra klase prezentēja savu ieguldīto darbu.

Par tradīciju projekta nedēļas laikā jau ir kļuvusi draudzības spēle starp Vidzemes Augstskolas/ Valmieras Glass basketbola klubu un Valmieras 5. vidusskolas jauniešu izlasi. Tā arī šogad, jau ceturto reizi abas komandas tikās, kur šajā spēlē skolas komanda piekāpās studentiem.

Pēcpusdienas tika pavadītas absolventu stundās - interesantās sarunās gan par skolas laiku, gan tagadējo darba pieredzi un izglītības ceļu. Šogad paldies par atsaucību sakām Lindai Lazdiņai, Artai Lūsei, Reinim Žagariņam un Laurai Akmentiņai, Aigunai Nasirovai un Lindai Bētakai, Elīnai Stucei, Sendijai Putnai.

Valmieras 5.vidusskolas direktores vietniece Antra Savele